open-index/open-wikipedia-markdown huggingface dataset:
Anna Cockrell

**Anna Cockrell** (s. 28. elokuuta 1997 San Ramon, Kalifornia) on yhdysvaltalainen pika-aitajuoksija ja 400 metrin aitajuoksija. Hän kilpailee myös pikajuoksussa. Hän on 400 metrin aitajuoksun olympiamitalisti.

Cockrell voitti 400 metrin aitajuoksussa alle 20-vuotiaiden Pan-Amerikan-mestaruuden Edmontonissa vuonna 2015 ajalla 57,10. Hän voitti Bydgoszczin alle 20-vuotiaiden MM-kilpailuissa 2016 kultaa sekä 400 metrin aitajuoksussa silloisella ennätyksellään 55,20 että 4&nbsp;×&nbsp;400 metrin viestissä. Vuonna 2019 hän voitti 400 metrin aitajuoksussa NCAA:n mestaruuden ja kultaa alle 23-vuotiaiden Pohjois- ja Keski-Amerikan sekä Karibian -mestaruuskilpailuissa. Liman Pan-Amerikan kisoissa hän saavutti hopeaa 400 metrin aitajuoksussa ajalla 55,50 ja kultaa 4&nbsp;×&nbsp;400 metrin viestissä.

Cockrell voitti NCAA:n mestaruuden 100 ja 400 metrin aitajuoksussa vuonna 2021. Yhdysvaltojen olympiakarsinnoissa hän oli 400 metrin aitajuoksussa kolmas ja 100 metrin aitajuoksussa viides. Tokion olympialaisisa hänet hylättiin 400 metrin aitajuoksun loppukilpailussa. Vuonna 2023 hän sijoittui 400 metrin aitajuoksussa kolmanneksi Yhdysvaltojen-mestaruuskilpailuissa sekä viidenneksi Budapestin MM-kilpailuissa silloisella ennätyksellään 53,34.

Cockrell sijoittui vuonna 2024 Yhdysvaltojen olympiakarsinnoissa 400 metrin aitajuoksussa toiseksi. Pariisin olympialaisissa hän saavutti hopeaa ennätyksellään 51,87. Elokuun lopulla hän voitti Timanttiliigan kilpailun Roomassa. Vuonna 2025 hän sijoittui Yhdysvaltojen-mestaruuskilpailuissa toiseksi ja Tokion MM-kilpailuissa neljänneksi. Hän voitti Brysselin Timantiliigan kilpailun.

Cockrell juoksi 100 metrin aitajuoksuennätyksensä 12,54 Eugenessa kesäkuussa 2021. 60 metrin aidat hän on juossut hallissa parhaimmillaan aikaan 7,93 vuonna 2018.

## Lähteet
Maria Sveholm

**Maria Sveholm** (s. 26. heinäkuuta 2002) on suomalainen pesäpalloilija. Sveholm edustaa Superpesiksessä pelaavia Pöytyän Urheilijoita. Hän on edustanut Superpesiksessä myös Seinäjoen Maila-Jusseja ja hänen kasvattajaseuransa on Nurmon Jymy. Hän pelaa lyöjäjokerina. Sveholm on pelannut 60 Superpesiksen runkosarjan ottelua. Näissä otteluissa hän on lyönyt yhden kunnarin ja 66 tavallista juoksua, tuonut kolme juoksua ja kerännyt 144 kärkilyöntipistettä. Sveholm on pelannut yhden Superpesiksen ylempien pudotuspelien ottelun. Tässä ottelussa hän on kerännyt kaksi kärkilyöntipistettä. Sveholm on pelannut 12 Superpesiksen ylempien pudotuspelien ottelua. Näissä otteluissa hän on lyönyt 13 tavallista juoksua, tuonut yhden juoksun ja kerännyt 40 kärkilyöntipistettä. Uran tilastot päivitetty kauden 2024 jälkeen.

## Lähteet
Lea Rojola

**Lea Tellervo Rojola** o.s. **Koivuniemi** (s. 28. maaliskuuta 1952 Kemi) on suomalainen kotimaisen kirjallisuuden emeritaprofessori.

Lea Rojola syntyi yrittäjä Eero Johannes Koivuniemen ja lastenhoitaja Sirkka Linnakosken (ent. Koivuniemi, o.s. Kunnari) perheeseen. Hän tuli ylioppilaaksi Kemin tyttölyseosta 1971 ja valmistui Turun yliopistosta filosofian kandidaatiksi 1983 ja lisensiaatiksi 1991. Hän väitteli siellä filosofian tohtoriksi 1995 Volter Kilven tuotannosta. 

Rojola oli Lapin musiikkiopiston va. lehtori 1976–1979 ja tuntiopettaja 1980, Varsinais-Suomen musiikkioppilaitoksen tuntiopettaja 1980–1982 ja Tuureporin ja Kastun koulujen vs. musiikin opettaja 1983. Turun yliopistossa hän oli kotimaisen kirjallisuuden vs. assistentti 1984–1986, assistentti 1986–1996, dosentti 1997–1999 ja professori vuodesta 1999 eläköitymiseensä saakka. Hän oli myös Helsingin yliopiston kotimaisen kirjallisuuden professori 1998–1999. Rojola on julkaissut sekä tieteellisiä tutkimuksia että ollut toimittamassa ja kirjoittamassa tietoteoksia.

## Lähteet
Rojola

**Rojola** on sukunimi, joka on muun muassa seuraavilla suomalaisilla henkilöillä:

*Johanna Rojola (taiteilijanimi *Roju*, s. 1970), sarjakuvataiteilija
*Lea Rojola (o.s. *Koivuniemi*, s. 1952), kotimaisen kirjallisuuden emeritaprofessori
Ellen Anckarsvärd

**Eleonora "Ellen" Anckarsvärd** (1833–1898) oli ruotsalainen naisasianainen, joka kuului aateliseen Anckarsvärd-sukuun. Hän kirjoitti naisasiaa käsitteleviä artikkeleita *[[Aftonbladet]]iin* sekä vihkosen *Om lagens orättvisor mot den gifta kvinnan* (1871). Anckarsvärd oli Fredrika Bremer-förbundetin keskeisiä perustajajäseniä ja toimi sen puheenjohtajana 1896–1898. Erityisesti hän ajoi naimisissa olevien naisten oikeutta yksityisomaisuuteen.
## Lähteet

## Aiheesta muualla
Sekahedelmäkeitto

**Sekahedelmäkeitto**, joskus **sekahedelmäsoppa**, on perinteinen jouluruoka. Siihen käytetään kuivattujen sekahedelmien lisäksi usein sitruunaa ja joskus myös muita kuivattuja tuotteita, esimerkiksi rusinoita. Se suurustetaan pienellä määrällä perunajauhoja. Siihen sopivat jouluiset mausteet, kuten kaneli.

## Lähteet
Nina Larsson

**Nina Larsson** (s. 1976) on ruotsalainen liberaalien poliitikko, joka on toiminut maansa tasa-arvo- ja työelämäministerinä huhtikuusta 2025. Aiemmin hän on ollut kansanedustaja vuosina 2006–2014 ja liberaalien puoluesihteeri 2010–2014. Ammatiltaan Larsson on upseeri. Hän on kotoisin Värmlannista.
## Yksityiselämä
Larsson asuu Dalarössä kahden lapsensa ja koiran kanssa.
## Lähteet

## Aiheesta muualla

* Ruotsin valtiopäivät
Dauphin (Q35)

**Dauphin** (ent. *sous-marin X (Q35)*) oli Ranskan laivaston yksirunkoinen sukellusvene ().

## Valmistus
Aluksen suunnitteli Gaston Romazzotti. Se tilattiin 10. tammikuuta 1902 nimellä *sous-marin X* Cherbourgin laivastontelakalta, missä köli laskettiin 20. huhtikuuta 1903. Alus laskettiin vesille 15. marraskuuta 1904 ja otettiin palvelukseen 18. joulukuuta 1905.

## Palvelus
Alus oli 1905–1907 Cherbourgissa koeajoissa. Se nimettiin 13. helmikuuta 1911 *Dauphiniksi* ja poistettiin palveluksesta 1. kesäkuuta 1913. Alus poistettiin 21. toukokuuta 1914 laivastoluettelosta ja oli Cherbourgissa myytävänä 1920–1922.

## Lähteet
*
*

### Viitteet
Tiina Paunio

**Tiina Maria Paunio** (s. 1966) on suomalainen psykiatri (LT), joka työskentelee Helsingin yliopiston psykiatrian professorina ja HUSin psykiatrian ylilääkärinä sekä Terveyden ja hyvinvoinnin laitoksen (THL) kansantautien genetiikan yksikön tutkimusprofessorina. Hän tutkii mielenterveyteen, psykologiseen stressiin, tunteiden säätelyyn ja uneen liittyviä ympäristön ja perimän tekijöitä. Hän myös johtaa tähän liittyviä tutkimushankkeita, esimerkiksi SleepWell-tutkimushanketta. Hän on ollut useasti tiedotusvälineiden haastateltavana esimerkiksi unettomuuteen liittyen. Hän on muistuttanut, että lääkkeetöntä hoitoa tulisi suosia unettomuuden hoidossa.
 
Paunio valmistui lääkäriksi (LL 1993) ja teki jo opintojensa aikana väitöskirjatutkimusta Leena Peltonen-Palotien tutkimuslaboratoriossa. Lääketieteen tohtoriksi Paunio väitteli vuonna 1995 Helsingin yliopistosta. Hänen englanninkielinen artikkeliväitöskirjana (1995) julkaistu tutkimustyönsä käsitteli suomalaiseen tautiperintöön kuuluva amyloidoosin patogeneesiä. Tutkimus oli otsikoitu *Molecular pathogenesis of familial amyloidosis, Finnish type*. 

Post doc -tutkijana hän oli Pariisissa (LGN-CNRS, 1996-1998), jossa ... Johtamisen ammattitutkinnon hän suoritti 2006 (Haaga instituutti) ja psykiatrian erikoislääkäriksi hän valmistui 2007. Kokeellisen psykiatrian dosentiksi hänet nimitettiin 2002 ja kliinisen psykiatrian dosentiksi 2009.

Työurallaan hän koordinoi kansainvälistä skitsofreniaan keskittynyttä yhteistyöhaketta (1998-2002), jonka jälkeen hän perusti oman tutkimusryhmänsä (2002). Tämä tutkimusryhmä toimii nykyään Helsingin yliopistossa ja THL:lla. Helsingin yliopiston psykiatrian professori ja HUSin ylilääkäri hän on ollut vuodesta 2010 (aluksi määräaikaisena), ja THL:n tutkimusprofessori vuodesta 2014.

## Lähteet

## Aiheesta muualla
* Tiina Paunio Helsingin yliopiston tutkimusportaalissa   (helsinki.fi)
* Paunion johtama Sleep and Health -tutkimusryhmä  (helsinki.fi)
Emily Rafferty

**Emily Kernan Rafferty** on yhdysvaltalainen taidehallinnon vaikuttaja, joka toimi vuosina 2005–2015 Metropolitan Museum of Artin puheenjohtajana. Hän oli ensimmäinen tässä asemassa toiminut nainen.

Rafferty opiskeli Bostonin yliopistossa Afrikan ja Lähi-idän historiaa sekä taidehistoriaa. Hän valmistui vuonna 1971 ja aloitti työskentelyn Metropolitan Museum of Artin palveluksessa vuonna 1976. Rafferty on toiminut myös monissa muissa hallinnollisissa tehtävissä, kuten National September 11 Memorial & Museumin hallituksen varapuheenjohtajana ja Carnegie Hallin hallituksen jäsenenä. Hän oli New Yorkin Federal Reserve Bankin hallituksen jäsen vuosina 2011–2017 ja puheenjohtaja vuosina 2012–2016.

Rafferty on toiminut Emily K. Rafferty & Associates -konsulttiyhtiössä ja ollut neuvonantajana monille järjestöille sekä instituutioille. Hän oli UNESCO:n perinnönsuojelun vanhempi neuvonantaja vuosina 2015–2017. Rafferty nimettiin *[[Crain Communications|Crain’s New York Businessissa]]* yhdeksi New Yorkin sadasta vaikutusvaltaisimmasta naisesta vuosina 2009–2013. New York Landmarks Conservancy myönsi hänelle vuonna 2019 Living Landmark -tunnustuksen. Lisäksi Rafferty on saanut muun muassa Bostonin yliopiston College of Arts and Sciencesin *Distinguished Alumni* -palkinnon vuonna 2014.

## Lähteet
Pimeä yö

**Pimeä yö** () on espanjalaisen runoilijan ja mystikon Ristin Johanneksen 1500-luvun loppupuolella kirjoittama kirja.

Teos kertoo hengellisen elämän vaiheesta, jossa mielihyvä katoaa ja ihminen kokee olevansa pimeässä. Tekijä muun muassa ohjeistaa sielunhoitajia erottamaan pimeä yö melankoliasta. Pimeässä yössä Jumala vie ihmisen sielua eteenpäin Jumalan tiellä. Jumala vieroittaa ihmisen lohdutuksen kokemuksista ja vie häntä kohti käsittämätöntä äärettömyyttä.

Kyseessä on yksi vaihe pyhityksen tiellä. Tämä yö tuntuu sielusta ahdistavalta ja tuskaisalta sen janotessa valoa jota se ei kykene mistään löytämään, mutta tämä vaihe on kuitenkin välttämätön. Vaikka siltä ei tuntuisi niin sielusta kuitenkin pidetään huolta ja sitä puhdistetaan aistiselta ja henkiseltä osaltaan.
Kirja keskittyy kuvaamaan tämän yön kokemuksia, niiden tarkoituksia ja mitä sielu voi tässä yössä tehdä ja myös epätäydellisyyksiä joista pyrkiä eroon.

Pimeä yö on tarkoitettu ensisijaisesti kontemplatiivista elämää viettäville sääntökuntalaisille. Kirjassa yhdistyvät teologinen ja filosofinen oppineisuus henkilökohtaiseen pyhyyteen ja hengelliseen kokemukseen.

## Suomennos
* 
## Lähteet

## Aiheesta muualla
*Ristin Johannes. Pimeä yö. johdanto ja ensimmäinen luku. Osa II: Pimeä yö. Luvut 2-3 Osa III: Pimeä yö. Luvut 4-6. YouTube.com 
*Dark Night of the Soul Christian Classics Ethereal Library 
*The Obscure Night of The Soul LibriVox-äänikirja 
*Summary of The Dark Night of the Soul by St. John of the Cross Prodigalcatholic.com
LP Lakkapää

**LP Lakkapää Oy** oli Pohjois-Suomessa vuosina 1964–2025 toiminut rautakauppayritys. Ylitorniolla kotipaikkaansa pitäneellä yrityksellä oli myymälät Rovaniemellä, Torniossa ja Kempeleessä. Rautakauppatuotteiden lisäksi yritys myi maataloustarvikkeita. 2010-luvun alussa Ruotsissakin toiminut yritys ajautui konkurssiin maaliskuussa 2025. Yritys oli osa J&J Lakkapää Oy -konsernia, jonka muu toiminta jatkuu.

Konserni juontaa juurensa Ulla ja Esa Lakkapään vuonna 1964 Pellon Juoksenkiin perustamasta K-kyläkaupasta, jossa myytiin päivittäistavaroiden ohella myös maatalouskoneita ja -tarvikkeita. Vuonna 1984 pariskunta siirtyi Ylitorniolle, jossa avasivat K-Rauta- ja maatalousmyymälän. Vuonna 1995 liike siirtyi sukupolvenvaihdoskaupalla pojille Juhalle ja Jukalle.

Lakkapään perheyhtiö jättäytyi vuonna 2008 K-Rauta-ketjun ulkopuolelle. Se perusti rautakaupat Ruotsin Luulajaan, Kiirunaan, Jällivaaraan ja Skellefteåhon. Ne kaikki ajautuivat konkurssiin vuonna 2016. Tuolloin myös Suomen-yhtiö asetettiin yrityssaneeraukseen, josta se selviytyi odotettua nopeammin.

LP Lakkapää Oy asetettiin konkurssiin Rovaniemen käräjäoikeudessa maaliskuussa 2025 yhteensä noin 15&nbsp;miljoonan euron veloista, hakijoina päävelkojat virolainen Lemmik Mees OÜ ja suomalainen Muotolevy Oy.

## Lähteet
Hovimäki (Inkeri)

**Hovimäki** (), myös muodossa "Hovinmäki", oli inkeriläinen kylä, joka kuului Inkereen luterilaisen seurakuntaan.  Entisen kylän alue sijaitsee nyt hallinnollisesti Leningradin alueen Tusinan piirissä. 

Kylä sijaitsi Inkereenjoen itärannalla. 1600-luvun lopussa siellä oli hovi, jonka omisti luutnantti Klas Juhana Skough. Nälkävuosina 1695-1697 noin 60 Hovimäen työkykyistä asukasta joko kuoli tai pakeni pois.

Vuonna 1849 Hovimäen asukasluku oli 174 ihmistä, niistä savakoita - 82 (40 miestä ja 42 naista), ja äyrämöisiä 92 (40 miestä ja 52 naista).

Kylän sukuja oli Koivistoinen, Mustonen, Nippolainen (Niippolainen) ja Talsi. Vuonna 1926 kylässä oli 62 taloa ja 264 asukasta, niistä 228 - inkeriläisiä. 
Toisen maailmansodan aikana Hovimäki poltettiin osittain vetäytyvien puna-armeijan yksiköiden toimesta vuonna 1941 ja lopulta tuhoutui vuoden 1943 taisteluissa. Kylän alue jäi autioksi.

## Lähteet

### Viitteet
Liechtensteinin kansanäänestys 1984

**[[Liechtenstein|Liechtensteinissa]] järjestettiin kansanäänestys naisten äänioikeudesta** 1. heinäkuuta 1984, jonka seurauksena naiset saivat tasavertaisen äänioikeuden valtiollisissa vaaleissa.

## Tausta
Liechtensteinissa oli käyty keskustelua naisten äänioikeudesta jo 1950-luvulta lähtien. Painetta naisten äänioikeuden myöntämiselle tuli niin Liechtensteinin sisältä kuin ulkomailtakin.

Liechtensteinissa järjestiin kahdesti kansanäänestys naisten äänioikeudesta jo 1970-luvulla (1971 ja 1973), mutta perustuslaillinen muutos ei saanut enemmistön tukea. Äänestäjät olivat yksinomaan miehiä, ja maan suurimmat sanomalehdet sekä puolueet kannattivat äänioikeuden myöntämistä naisille. Vuonna 1976 maan parlamentti muutti perustuslakia kuitenkin siten, että kunnille annettiin oikeus myöntää naisille äänioikeus kuntatasolla. Samana vuonna pääkaupunki Vaduz teki näin ja kaikki muut kunnat olivat seuranneet perässä myöhemmin.

Myös vuoden 1984 kansanäänestyksessä äänestivät vain miehet.

## Tulokset

Perustuslain muutos naisten äänioikeuden hyväksymisestä meni läpi vain 119 äänen turvin. Äänestysaktiivisuus oli 86,19 %.

Ensimmäiset vaalit, joissa naiset saivat äänestää, järjestettiin vuonna 1986. Näissä vaaleissa maan parlamenttiin valittiin yksi nainen, Emma Eigenmann. 

## Lähteet
Lauri Laine

**Lauri Laine** -nimisiä henkilöitä ovat:

* Lauri Laine (1895–1976), suomalainen Maalaisliiton/Keskustapuolueen kansanedustaja ja talousneuvos
* Lauri Laine (s. 1946), suomalainen taidemaalari
* Lauri Laine (s. 2005), suomalainen jalkapalloilija.
Lydia Taft

**Lydia Taft** (2. helmikuuta 1712 – 9. marraskuuta 1778) oli ensimmäinen Brittiläisessä Amerikassa, ja nykyisen Yhdysvaltojen alueella, äänestänyt nainen. Hän on myös kaukaista sukua Yhdysvaltain presidentti William Taftille.

## Varhainen elämä
Lydia syntyi Mendonissa Seth ja Bethia Chapinin tyttäreksi. Isä Seth oli paikallisen miliisin kapteeni ja omisti runsaasti maata. Perheeseen kuului 9 muuta sisarusta. Perhe muutti kotikaupungin sisällä vuonna 1715. Äidiltään ja isoäidiltään Lydia oppi hyvän vaimon tarvitsevat taidot. 

Lydia meni naimisiin Josiah Taftin kanssa vuonna 1731 ja perhe asettui Uxbridgen kaupunkiin. Pari sai yhteensä kahdeksan lasta, joista suurin osa ei kuitenkaan selviytynyt aikuisikään saakka. Taftin vanhin poika ja mies kuolivat vuonna 1756 hänen ollessaan 44-vuotias. Tämän seurauksena Taftista tuli Uxbridgen suurin maanomistaja.

## Ensimmäinen naisäänestäjä
Vuonna 1727 osa Mendonista liitettiin Uxbridgeen. Alue oli tuohon aikaan maaseutua.

Lokakuussa 1756 Uxbridgessa pidettiin kaupungin asukkaille tarkoitettu kokous, jossa oli tarkoitus päättää siitä, miten kaupunki osallistuisi suuren siirtomaasodan tukemiseen. Koska Taftin vanhin elossa oleva poika oli vasta 10-vuotias Taftin valtava maatila oli vaarassa jäädä ilman edustusta kaupungin kokouksessa. Kokouksessa kuitenkin pyydettiin Lydiaa itseään äänestämään, mihin hän suostui. Näin ollen hänestä tuli ensimmäinen nainen Brittiläisessä Amerikassa, joka oli äänestänyt missään vaaleissa.

## Myöhemmät vaiheet
Uxbridgen kaupungin pöytäkirjojen mukaan Taft äänesti elämänsä aikana vielä kahdessa muussa kaupungin kokouksessa vuosina 1758 ja 1765. Nämä kokoukset koskivat verotusta ja koulupiirin muutosta.

Taft kuoli 9. marraskuuta 1778 ollessaan 66-vuotias. Yhdysvallat oli tuolloin jo julistautunut itsenäiseksi, mutta vapaussota oli vielä käynnissä.

## Lähteet

* 

### Viitteet
Essi Ilmanen

**Essi Ilmanen** (s. 3. elokuuta 1998) on suomalainen pesäpalloilija. Ilmanen edustaa Superpesiksessä pelaavaa kasvattajaseuraansa Pöytyän Urheilijoita. Hän pelaa lyöjäokerina. 

Ilmanen on pelannut 41 Superpesiksen runkosarjan ottelua. Näissä otteluissa hän on lyönyt neljä kunnaria ja 33 tavallista juoksua, tuonut 14 juoksua ja kerännyt 106 kärkilyöntipistettä. Ilmanen on pelannut 18 Superpesiksen alempien pudotuspelien ottelua. Näissä otteluissa hän on lyönyt kaksi kunnaria ja 27 tavallista juoksua, tuonut seitsemän juoksua ja kerännyt 58 kärkilyöntipistettä. Uran tilastot päivitetty kauden 2024 jälkeen.

## Lähteet
NHL 96

***NHL 96*** on vuonna 1995 julkaistu Electronic Artsin kehittämä videopeli osana NHL pelisarjaa, joka perustuu oikeaan National Hockey League jääkiekkoliigaan. *NHL 96* on pelisarjan viides osa.

Pelissä pelaaja hallitsee oikeita NHL-kauden 1994–1995 joukkueita ja pelaajia. *Next Generation* -lehden kriitikko on maininnut pelin parhaaksi urheilupeliksi.

*NHL 96* esitteli ensimmäisenä EA Sportsin peleistä virtuaalisen stadionin teknologian, joka loi 3D-tunnelman ja mahdollisti useita kamerakulmia. Pelissä oli mukana oikeat NHL-joukkueet ja -pelaajat, täysi liigajärjestelmä ja pudotuspelit, ja pelaajat voivat säätää pelin asetuksia esim. väkivallan, rangaistuksien ja paitsioiden suhteen. Pelissä voi tehdä nopeita syöttöjä ja erikoisliikkeitä, ja se sisälsi jääkiekkoilijaprofiileja sekä tähtipelaajien haastatteluja CD-levyllä. Pelin grafiikat ja musiikki saivat kiitosta, ja tekoäly, erityisesti maalivahtipelissä, oli kehittynyttä. Miinuksena pidettiin liian monia tappeluita, jotka johtivat usein pitkiin rangaistuksiin ja saattoivat hidastaa pelin kulkua. Muuten peli sai kiitosta realistisuudestaan ja pelattavuudestaan.

*NHL 96* julkaistiin kolmelle eri alustalle: Sega Genesis, Super Nintendo Entertainment System (SNES) ja PC CD-ROM, ja se julkaistiin juuri ennen NHL-kauden avajaisia 6. lokakuuta 1995.

*NHL 96* tarjosi autenttisen jääkiekkoelämyksen uusimmilla animaatioilla, nopeammalla pelivauhdilla ja kehittyneemmällä tekoälyllä, erityisesti maalivahdeissa ja puolustuksessa. Pelissä oli myös lisätty äänitehosteita, kuten yleisön kannustuksia ja luistimien raapimista jäätä vasten. Lisäksi Zamboni-kone näkyi puhdistamassa jäätä puoliajalla, mikä toi lisää realismia. PC-version erikoisuutena oli 11 erilaista kamerakulmaa, joiden avulla pelaajat pystyivät katsomaan peliä eri puolilta. Pelaaja voi valita näyttelyottelun, kauden tai pudotuspelit kolmella eri pelitasolla ja seurata tilastoja, kuten voittoja, tappioita ja tehtyjä maaleja.

## Lähteet
Eredivisie (miesten lentopallo)

**Eredivisie** on miesten lentopallon korkein sarjataso Alankomaissa. Sarja on perustettu vuonna 1948 ja sitä hallinnoi Alankomaiden lentopalloliitto.

## Joukkueet 2024–2025
Joukkueet kaudella 2024–2025:
* Draisma Dynamo Heren
* Nova Tech Lyrcurgus
* Numidia / VC Limax
* Orion Stars
* Prima Donna Kaas Huizen
* Scherp in Packaging ZVH
* Simplex SSS
* Sliedrecht Sport Heren

## Lähteet
Eredivisie (naisten lentopallo)

**Eredivisie** on naisten lentopallon korkein sarjataso Alankomaissa. Sarja on perustettu vuonna 1947 ja sitä hallinnoi Alankomaiden lentopalloliitto.

## Joukkueet 2024–2025
Joukkueet kaudella 2024–2025:
* AIC Visser Sudosa-Desto
* Apollo 8
* Djopzz VC Zwolle Topvolleybal
* Draisma Dynamo Dames
* Friso Sneek
* Meerdervoort VV Utrecht
* Peelpush
* Sliedrecht Sport Dames
* SOMAS/Activia

## Lähteet
Joni Remesaho

**Joni Remesaho** (s. 15. heinäkuuta 1993) on suomalainen jalkapalloilija, joka edustaa Veikkausliigassa pelaavaa FF Jaroa. Pelipaikaltaan hän on hyökkääjä.

Joni Remesaho pelasi 2010-luvun alussa Kakkosta ensin pietarsaarelaisessa JBK:ssa ja sitten naapurikaupungin Kokkolan GBK:ssa ennen kuin nousi Veikkausliigaa pelanneen Pietarsaaren Jaron edustusjoukkueeseen, jossa hän ei kuitenkaan päässyt kentälle. Tällöin hän pelasi Jaron farmina olleessa JBK:ssa.

Vammat hidastivat laitapelaajan kehitystä, ja läpimurto Jaron edustukseen tapahtui vasta kaudella 2016. Keväällä 2017 Remesaho nautti vastuusta ja pelasi avauskokoonpanossa yhdeksässä ensimmäisessä sarjaottelussa. Loukkaantuminen kesäkuisessa paikallisottelussa KPV:n vieraana kuitenkin päätti hänen kautensa ennen aikojaan. Seuraavalla kaudella Remesaho haki vauhtia kaupungin kakkosseurasta JBK:sta ja Jaron riveihin hän siirtyi kaudeksi 2019, josta alkaen hön on ollutkin Jaron kenttäkokoonpanossa. Kaikkiaan hän on pelannut kahdeksan kautta ja 149 Ykkösen ottelua Jaron riveissä. Hän oli mukana nostamassa seuraansa Veikkausliigaan syksyllä 2024. Hän avasi Veikkausliigauransa 5. huhtikuuta 2025 Maarianhaminassa ottelussa IFK Mariehamnia vastaan tullessaan vaihdosta kentälle toisella puoliajalla.

## Lähteet
Sous-marin Z

**Sous-marin Z** (Q36) oli Ranskan laivaston yksirunkoinen sukellusvene ().

## Valmistus
Aluksen suunnitteli Gabriel Émile Marie Maugas. Se tilattiin 10. kesäkuuta 1901 *Aigretten* kilpailijaksi Rochefortin laivastontelakalta, missä köli laskettiin 16. elokuuta 1902. Alus laskettiin vesille 28. maaliskuuta 1904 ja otettiin palvelukseen 3. kesäkuuta koeajoja varten.

## Palvelus
Alus saapui 19. heinäkuuta 1904 Rochefortista koeajoihin Cherbourgiin. Koeajot *Aigrettea* vastaan saatiin 2. toukokuuta 1905 päätökseen. Aluksen akseli katkesi 26. toukokuuta 1905, minkä jälkeen aluksella havaittiin muita vikoja. Sitä ei todennäköisesti koskaan otettu operatiiviseen palvelukseen, vaan se poistettiin 9. maaliskuuta 1910 laivastoluettelosta ja myytiin 8. heinäkuuta 1911 Cherbourgissa.

## Lähteet
*
*

### Viitteet
Belgian miesten lentopalloliiga

**Belgian miesten lentopalloliiga** on miesten lentopallon korkein sarjataso Belgiassa. Sarja on perustettu vuonna 1944 ja sitä hallinnoi Belgian kuninkaallinen lentopalloliitto.

## Joukkueet 2024–2025
Joukkueet kaudella 2024–2025:
* Caruur Volley Gent
* Decospan Volley Team
* Intereight Brabo Antwerp
* Knack Volley Roeselare
* Lindemans Aalst
* Tectum Achel
* VC Greenyard Maaseik
* Volley Guibertin
* Volley Haasrode Leuven
* Waremme Volley

## Lähteet
Belgian naisten lentopalloliiga

**Belgian naisten lentopalloliiga** on naisten lentopallon korkein sarjataso Belgiassa. Sarja on perustettu vuonna 1950 ja sitä hallinnoi Belgian kuninkaallinen lentopalloliitto.

## Joukkueet 2024–2025
Joukkueet kaudella 2024–2025:
* Asterix Avo Beveren
* Capitalatwork Bao Tchalou Volley
* Damesvolley Dok Noord Gent
* Darta Bevo Roeselare
* E.S. Charleroi Volley
* Interfreight Brabo Antwerp
* NRG VC Geel
* VC Oudegem
* Vlavo Saturnus Michelbeke
* Servantes Volley Noorderkempen

## Lähteet
Superliga (miesten lentopallo)

**Superliga** on miesten lentopallon korkein sarjataso Espanjassa. Sarja on perustettu vuonna 1965 ja sitä hallinnoi Espanjan kuninkaallinen lentopalloliitto.

## Joukkueet 2024–2025
Joukkueet kaudella 2024–2025:
* Arenal Emeve
* Cisneros Alter Tenerife
* Club Vóley Palma
* Conectabalear CV Manacor
* CV Guaguas
* CV Melilla
* Grupo Herce Soria Voleibol
* Grupo Rafael Afonso San Roque
* Instercap Asisa Tarragona SPSP
* Pamesa Teruel Vb
* Unicaja Costa de Almería
* UPV Leleman Conqueridor

## Lähteet
Liga Iberdrola (naisten lentopallo)

**Liga Iberdrola** on naisten lentopallon korkein sarjataso Espanjassa. Sarja on perustettu vuonna 1969 ja sitä hallinnoi Espanjan kuninkaallinen lentopalloliitto.

## Joukkueet 2024–2025
Joukkueet kaudella 2024–2025:
* Avara de Menorca
* Arenal Emeve
* CV Kiele Socuéllamos
* CV Sayre Centro C. La Ballena
* CVB Barça
* DSV CV Sant Cugat
* F. Unicaja Andalucía VB
* Heidelberg-Volkswagen
* Hiramar Emalsa Gran Canaria
* Madrid Chamberí
* OCISA Haro Rioja Volley
* Tenerife Libby's La Laguna

## Lähteet
Serie A1 (naisten lentopallo)

**Serie A1** on naisten lentopallon korkein sarjataso Italiassa. Sarja on perustettu vuonna 1946 ja sitä hallinnoi Italian lentopalloliitto.

## Joukkueet 2024–2025
Joukkueet kaudella 2024–2025:
* Bartoccini-Mc Restauri Perugia
* Bergamo
* CDA Volley Talmassons Fvg
* Eurotek Uyba Busto Arsizio
* Honda Olivero Cuneo
* Igor Gorgonzola Novara
* Il Bisonte Firenze
* Megabox Ond. Savio Vallefoglia
* Numia Vero Volley Milano
* Prosecco Doc Imoco Conegliano
* Reale Mutua Fenera Chieri '76
* Savino Del Bene Sacndicci
* Smi Roma Volley
* Wash4green Pinerolo

## Lähteet
Suuri orda

**Suuri orda** oli yksi Kultaista ordaa seuranneista tataarien kaanikunnista. Se syntyi vuonna 1433 Mustanmeren pohjoispuolelle Donin ja Dneprin väliselle alueelle. Ensimmäinen kaani oli Liettuan suuriruhtinaan Švitrigailan avulla valtaan noussut Toktamyšin pojanpoika Sayid Ahmad.

Suurella ordalla oli 1400-luvun puolivälissä suuri armeija ja tärkeä merkitys Itä-Euroopan politiikassa. Krimin kaanille Hacı Giraylle talvella 1455–1456 kärsityn tappion jälkeen valtakunnan keskus siirtyi Volgan alajuoksulle. Kaani Mahmud pakeni kapinaan noussutta veljeään Ahmedia ja perusti vuonna 1465 Astrahanin kaanikunnan. Ahmed solmi liiton Puolan kanssa vuonna 1472 ja hyvät suhteet Osmanien valtakuntaan vuonna 1476. Hänen seuraajiensa aikana valtakunnan merkitys väheni. Krimin kaani Meñli Giray löi Suuren ordan vuosina 1486–1491, ja se lakkasi olemasta vuonna 1502.

Suuren ordan väestön pääelinkeinot olivat paimentolaisuuteen perustunut karjanhoito sekä osittain maanviljely. Sen hallinnollisena keskuksena toimi Sarain kaupunki.

## Lähteet
Kreikan lentopallon A1-liiga

**Kreikan lentopallon A1-liiga** on miesten lentopallon korkein sarjataso Kreikassa. Sarja on perustettu vuonna 1928 ja sitä hallinnoi Helleeninen lentopalloliitto.

## Joukkueet 2024–2025
Joukkueet kaudella 2024–2025:
* AO Foinikas Syros
* AONS Milon
* AOP Kifisias
* Athlos Orestiadas
* Floisvos Palaiou Falirou
* OFH
* Olympiakos SFP
* Panathinaikos AO
* PAOK
* Pegasus Polixnis

## Lähteet
Helsingin Haka

**Helsingin Haka** on vuonna 1990 perustettu helsinkiläinen painiseura. Seura järjestää painiharjoituksia eri ikäryhmille ja taitotasoille.

## Historia
Helsingin Haka perustettiin vuonna 1990 Helsingin Hakaniemessä. Seuran nimi juontuu perustamispaikasta, painiliike Haka-Nelsonista sekä rakennusyhtiö Hakan tuesta perustamisvaiheessa. Perustajajäseniä olivat Kaimo Koponen, Per-Erik Förars, Keijo Vatanen, Niilo Turkkila ja Sauli Heinonen. Alkuvaiheen harjoitukset järjestettiin Helsingin työväentalolla ja myöhemmin Olympiastadionilla. Nykyisin seura toimii Maunulan liikuntahallin painisalissa.

## Toiminta
Seuran toimintaan kuuluu painin harrastus- ja kilpailutoimintaa lapsille, nuorille ja aikuisille. Toiminta-alueeseen kuuluu muun muassa:
* leikki- ja liikuntapainotteiset ryhmät pienille lapsille
* kilpapainiryhmät eri ikäluokille
* aikuisten kuntopainitoiminta

## Kilpailumenestys
Helsingin Haka on menestynyt hyvin sekä kansallisissa että kansainvälisissä kilpailuissa. Seuran painijat saavuttavat vuosittain noin 10 SM-mitalia eri ikäluokissa.

Merkittävimpiä saavutuksia:
* **Eljas Kuosmanen**: EM-pronssia 2018 ja 2019, olympiaedustus Tokiossa 2021
* **Tino Ojala**: U23 Euroopan mestari 2023

## Lähteet
* Seuran kotisivut
* Sponsoritarina Robust Nordic
Latvian naisten lentopalloliiga

**Latvian lentopalloliiga** on naisten lentopallon korkein sarjataso Latviassa. Sarja on perustettu vuonna 1991 ja sitä hallinnoi Latvian lentopalloliitto.

## Joukkueet 2024–2025
Joukkueet kaudella 2024–2025:
* Daugavils Sporta Skola
* LU / RVS
* Mārupes SC
* Rïgas Volejbola Skola/LU
* RSU
* RSU/MSĢ
* VK Jelgava
* Vk Jūrmala / Jūrmalas SS

## Lähteet
Amerikan arkaainen kausi

**Arkaainen kausi** oli ajanjakso Amerikan esihistoriassa. Sitä edelsi paleointiaanien kausi ja sen katsotaan päättyneen maanviljelyn omaksumiseen. Arkaaiset kulttuurit määritellään niiden yhteisten piirteiden perusteella, ja eri puolilla Amerikkaa arkaainen kausi alkoi ja loppui eri aikoina. Mesoamerikassa arkaainen kausi ajoittuu noin vuosiin 8000–2000 eaa. Pohjois-Amerikan syrjäseuduilla jotkin arkaaiset kulttuurit säilyivät 1800-luvulle jaa. saakka. Amerikan arkaaiset kulttuurit muistuttivat hieman Vanhan maailman mesoliittisia kulttuureja.

Paleointiaanit olivat metsästäjiä ja keräilijöitä, jotka söivät riistaa ja verrattain harvalukuisia villikasveja. Heidän elämäntapansa oli hyvin liikkuva. Arkaaisen kauden tunnuspiirteenä on siirtymä pysyvämpään elämäntapaan. Ihmiset elivät entistä suuremmissa ryhmissä ja asuivat aloillaan osan vuodesta. Ruokavalio oli monipuolisempi ja vaihteli vuodenkierron mukaan. Arkeologisten löydösten perusteella arkaaisen kulttuurin ihmiset söivät nisäkkäitä (mm. kaneja, antilooppeja, peuroja, hirviä ja biisoneja), maa- ja vesilintuja, kalaa ja simpukoita sekä juuria, siemeniä, hedelmiä ja pähkinöitä. Kauden loppuvaiheessa ruokavaliota täydennettiin viljellyillä kasveilla.

Arkaaisella kaudella tuli käyttöön myös uusia työkaluja.  Atlatl ja uudenlaiset keihäänkärjet mahdollistivat entistä tehokkaamman metsästyksen. Lintujen ja pienriistan pyytämisessä alettiin käyttää verkkoa ja kalastuksessa koukkua. Korien ja verkkojen avulla voitiin kerätä ja säilyttää kasveja. Jauhinkivet mahdollistivat kovien siementen syömisen. Työkalujen kehitys ja uusien ravinnonlähteiden käyttöönotto tukivat toisiaan. Kun ruuan saatavuus parani, myös ihmisryhmät kasvoivat suuremmiksi, mikä vähitellen johti pysyvän asutuksen ja monimutkaisten yhteiskuntien syntyyyn.

Arkaainen kausi jaetaan kolmeen vaiheeseen. Mesoamerikassa ne ovat metsästyksen ja keräilyn vaihe (8650–5700 eaa.), orastavan maatalouden vaihe (5700–3800 eaa.) ja puolipysyvän asutuksen vaihe (3800 to 2600 eaa.). Pohjois-Amerikassa arkaainen kausi jakautuu useisiin alueellisiin kulttuureihin, joilla on omat kehitysvaiheensa. Lounaisalueen arkaainen kausi ajoittuu noin vuosiin 6000–100 eaa. Itäisen metsämaan alueella se päättyi noin 1000 eaa. Sisämaassa ja länsirannikolla arkaainen kausi jatkui historialliselle ajalle saakka. Andien kronologiassa arkaaista kautta vastaavat esikeraaminen kausi III–VI (8000–1800 eaa.) ja keraamisen kauden alkuvaihe (1800–900 eaa.).

Maanviljelys kehittyi arkaaisen kauden lopulla. Pohjois-Amerikassa Mississippin itäpuolella viljeltiin revonhäntää sukulaisineen, Mesoamerikassa villimaissia ja Andeilla villiperunaa. Arkaaisen kauden katsotaan päättyneen, kun viljelytalous syrjäytti metsästyksen ja keräilyn pääasiallisena elinkeinona. Arkaaisen kauden päättymisen ajankohta vaihtelee alueittain huomattavasti.

## Katso myös
* Pohjois-Amerikan arkaainen kausi
* Mesoamerikan arkaainen kausi

## Lähteet
* 

### Viitteet
Toimistokalusteet

**Toimisto- ja konttorikalusteilla** tarkoitetaan työympäristöihin suunniteltuja huonekaluja, joihin kuuluvat esimerkiksi työpöydät, toimistotuolit, säilytyskalusteet, neuvottelupöydät ja -tuolit. Kalusteiden tehtävänä on tukea tietotyötä ja tarjota ergonominen ja toimiva työpiste. Toimistokalusteiden kehitys liittyy läheisesti toimistotyön yleistymiseen teollistumisen myötä. Suomessa otettiin vuonna 1942 käyttöön DIN-standardin mukaiset paperikoot (esim. A4), mikä toi uusia vaatimuksia toimistokalusteille. Toisen maailmansodan jälkeen toimistokalusteiden teollinen valmistus laajeni. Esimerkiksi Martela (per. 1945) valmisti standardeja vastaavia konttorikalusteita.

## Ergonomia ja työhyvinvointi
Ergonomiset toimistokalusteet ja oikein suunniteltu työpiste ovat tärkeitä työntekijöiden terveyden ja hyvinvoinnin kannalta. Työterveyslaitoksen mukaan ergonomian perusasioita ovat sopivan työtuolin ja työpöydän hankinta, hyvä valaistus sekä rauhallinen työtila. Hyvä ergonomia mahdollistaa työasentojen vaihtelun, ja yleistyneitä ovat sähköisesti korkeussäädettävät työpöydät. Suomessa on säädöksiä ja suosituksia, jotka velvoittavat työnantajia tarjoamaan asianmukaiset työvälineet ja kalusteet näyttöpäätetyössä.

## Materiaalit ja valmistus
Toimistokalusteet valmistetaan yleensä kestävistä materiaaleista, kuten puusta, metallista ja muovista. Suomessa käytetään paljon koivua ja mäntyä sekä metalliosia runkorakenteissa ja mekanismeissa. Kalusteet suunnitellaan usein modulaarisiksi, jolloin niistä voidaan koostaa erilaisia kokonaisuuksia. Esimerkiksi Iskun Lahden-tehtaalla valmistetaan toimistokalusteita yhdistämällä perinteistä puusepäntaitoa ja modernia teknologiaa.

### Kierrätys ja kestävä kehitys
Toimistokalusteiden elinkaaren hallinta on osa kestävää kehitystä. Suomessa toimii useita yrityksiä, jotka tarjoavat käytettyjä tai kunnostettuja kalusteita. Esimerkiksi Toimistoplus Oy myy sekä käytettyjä että kunnostettuja toimistokalusteita. Myös Martelalla on Outlet-myymälät, joissa myydään uudelleen hyviäkuntoisia kalusteita, ja osa tuotteista huolletaan ennen myyntiä. Käytettyjen kalusteiden valinta säästää luonnonvaroja ja vähentää hiilidioksidipäästöjä. Esimerkiksi Pääkaupunkiseudun Kierrätyskeskuksen mukaan yhden sähköpöydän uudelleenkäyttö voi säästää jopa 380 kg luonnonvaroja.

## Toimistokalusteet Suomessa
Suomessa toimistokalusteiden valmistuksella on pitkät perinteet. Esimerkiksi Isku (per. 1928) ja Martela (per. 1945) ovat alan suurimpia toimijoita. Arvioiden mukaan työympäristö- ja julkitilakalusteiden kokonaismarkkina on ollut noin 300 miljoonaa euroa vuodessa, josta toimistokalusteiden osuus on noin puolet. Vuonna 2017 Isku Interiorin ja Martelan yhteenlaskettu markkinaosuus oli arviolta 67 %. Etätyön yleistyminen on lisännyt myös kotikäyttöön tarkoitettujen toimistokalusteiden kysyntää.

## Lähteet
Puolan naisten lentopalloliiga

**Puolan lentopalloliiga** eli **Tauron Liga** on naisten lentopallon korkein sarjataso Puolassa. Sarja on perustettu vuonna 2005 ja sitä hallinnoi Puolan lentopalloliitto.

## Joukkueet 2024–2025
Joukkueet kaudella 2024–2025:
* #VolleyWrocław
* BKS BOSTIK ZGO Bielsko-Biała
* Energa MKS Kalisz
* ITA TOOLS STAL Mielec
* KS DevelopRes Rzeszów
* LOTTO Chemik Police
* ŁKS Commercecon Łódź
* Metalkas Pałac Bydgoszcz
* MOYA Radomka Radom
* PGE Grot Budowlani Łodz
* Sokół & Hagric Mogilno
* UNI Opole

## Lähteet
Ranskan naisten lentopallon A-liiga

**Ranskan lentopallon A-liiga** eli **LNV Ligue A Féminine** (lyh. **LAF**) on naisten lentopallon korkein sarjataso Ranskassa. Sarja on perustettu vuonna 1941 ja sitä hallinnoi Ranskan lentopalloliitto.

## Joukkueet 2024–2025
Joukkueet kaudella 2024–2025:
* Béziers Volley
* Bordeaux Mérignac
* France Avenir
* Levallois Paris SC
* Neptunes de Nantes
* Pays d'Aix Venelles Volley Ball
* Racing Club de Cannes
* Terville Florange Olympique Club
* Vandoeuvre Nancy Volley Ball
* VC Marcq-en-Baroeul Lille Métropole
* Volero Le Cannet
* Volley Ball Club Chamalières
* Volley Mulhouse Alsace
* Quimper Volley 29

## Lähteet
Elitserien (miesten lentopallo)

**Elitserien** on miesten lentopallon korkein sarjataso Ruotsissa. Sarja on perustettu vuonna 1962, ja sitä hallinnoi Ruotsin lentopalloliitto.

## Joukkueet 2024–2025
Joukkueet kaudella 2024–2025:
* Foby VK
* Habo Wolley
* Hylte Hamstad VBK
* Lunds VK
* Malmö VK
* Sollentuna VK
* Södertelge VBK
* Uppsala VBS
* VBF RIG Falköping
* Vingåkers VBK
* Örkelljunga VK

## Lähteet
Baltian lentopalloliiga

**Baltian lentopalloliiga** eli **Cronimet Liiga** on miesten lentopallon ylikansallinen sarjataso, jota pelataan Virossa ja Latviassa. Sarjaan osallistuu yhteensä 7 joukkuetta.

## Joukkueet 2024–2025
Joukkueet kaudella 2024–2025:
* Barrus Võru VK
* Bigbank Tartu
* Ezerzeme/DU
* Pärnu Võrkpalliklubi
* Robežsardze / Riga
* Selver X Taltech
* SK Jēkabpils Lūši

## Lähteet
Kreikan naisten lentopallon A1-liiga

**Kreikan lentopallon A1-liiga** on naisten lentopallon korkein sarjataso Kreikassa. Sarja on perustettu vuonna 1970–1971, ja sitä hallinnoi Helleeninen lentopalloliitto.

## Joukkueet 2024–2025
Joukkueet kaudella 2024–2025:
* AEK VC
* AO Markopoulo
* AO Thiras
* AON Amazones
* AONS Milon
* Aris Thessaloniki
* ASP Thetis
* GS Lamia
* Olympiakos SFP
* Panathinaikos AO
* Panionios VC
* PAOK

## Naisten Kreikan mestarit

## Lähteet
Elitserien (naisten lentopallo)

**Elitserien** on naisten lentopallon korkein sarjataso Ruotsissa. Sarja on perustettu vuonna 1961 ja sitä hallinnoi Ruotsin lentopalloliitto.

## Joukkueet 2024–2025
Joukkueet kaudella 2024–2025:
* Engelholms VS
* Gislaved VBK
* Göteborg VBK
* Hylte Halmstad VBK
* IK Studenten i Umeå
* Lindesberg VBK
* Linköpings VC
* Lunds VK
* Sollentuna VK
* VBF RIG Falköping
* Örebro VBS

## Lähteet
Charroux

**Charroux** voi tarkoittaa:

* Charroux, kunta Allier'n departementissa
* Charroux, kunta Viennen departementissa
Bundesliiga (miesten lentopallo)

**Bundesliiga** on miesten lentopallon korkein sarjataso Saksassa. Sarja on perustettu vuonna 1971 ja sitä hallinnoi Saksan lentopalloliitto.

## Joukkueet 2024–2025
Joukkueet kaudella 2024–2025:
* ASV Dachau
* Baden Volley SSC Karlsruhe
* Berlin Recycling Volleys
* Energiequelle Netzhoppers KW
* FT 1844 Freiburg
* Helios Grizzlys Giesen
* SVG Lüneburg
* SWD Powervolleys Düren
* TSV Haching München
* VC Bitterfeld-Wolften
* VCO Berlin
* VfB Frriedrichshafen
* WWK Volleys Herrshing

## Lähteet
Bundesliiga (naisten lentopallo)

**Bundesliiga** on naisten lentopallon korkein sarjataso Saksassa. Sarja on perustettu vuonna 1976 ja sitä hallinnoi Saksan lentopalloliitto.

## Joukkueet 2024–2025
Joukkueet kaudella 2024–2025:
* Allianx MTV Stuttgart
* Dresdner SC
* Ladies in Black Aachen
* SC Potsdam
* SSC Palmberg Schwerin
* Schwarz-Weiß Erfurt
* USV Münster
* VC Wiesbaden
* VfB Suhl Lotto Thüringen

## Lähteet
Sveitsin lentopalloliiga

**Sveitsin lentopalloliiga** on miesten lentopallon korkein sarjataso Sveitsissä. Sarja on perustettu vuonna 1957 ja sitä hallinnoi Sveitsin lentopalloliitto.

## Joukkueet 2024–2025
Joukkueet kaudella 2024–2025:
* Chênois Genève Volleyball
* Colombier Volley
* Lausanne UC
* STV St. Gallen Volleyball
* TSV Jona Volleyball
* VBC Sursee
* Volley Amriswil
* Volley Näfels
* Volley Schönenwerd

## Lähteet
Sveitsin naisten lentopalloliiga

**Sveitsin lentopalloliiga** on naisten lentopallon korkein sarjataso Sveitsissä. Sarja on perustettu vuonna 1958 ja sitä hallinnoi Sveitsin lentopalloliitto.

## Joukkueet 2024–2025
Joukkueet kaudella 2024–2025:
* BIWI VFM
* Infomaniak Genève Volley
* NLZ Volleyball Academy
* Raiffeisen Volley Glaronia
* Raiffeisen Volley Toggenburg
* Sm`Aesch Pfeffingen
* VBC Cheseaux
* VC Kanti Schaffhausen
* Viteos NUC
* Volley Düdingen
* Volley Lugano

## Lähteet
Großbottwar

**Großbottwar** on kaupunki Baden-Württembergin osavaltiossa lounaisessa Saksassa. Se sijaitsee Ludwigsburgin piirikunnan koillisosassa Stuttgartin suurkaupunkialueella. Etäisyys Stuttgartista on noin 26 kilometriä pohjoiskoilliseen. Großbottwarissa on muun muassa nahkateollisuutta.

## Historia
Großbottwarin alueelta on löydetty noin tusinan verran kivikautisia kyliä. Bottwar mainitaan asiakirjassa ensi kerran vuonna 779. Winzerhausen puolestaan mainitaan asiakirjassa vuonna 1247 muodossa Winzilhausen. Hof ja Lembach mainitaan vuonna 1357. Köyhinä vuosina 1816 ja 1817 moni paikkakunnan perhe joutui muuttamaan maasta. Toisen maailmansodan jälkeen kehitys oli positiivista. Winzerhausen sekä Hof ja Lembach liitettiin Großbottwariin 1. joulukuuta 1971. Großbottwarin vanhakaupunki on säilynyt varsin hyvin alkuperäisessä asussaan.

## Talous ja liikenne
Großbottwarissa toimii muun muassa Gmelich und Söhne, joka on erikoistunut nahka-alan tuotteisiin. Lähin moottoritie on Bundesautobahn 81, joka kulkee kaupungin länsipuolitse. Se muodostaa risteyksen Bundesstraße 328:n kanssa Mundelsheimissa. Bundesstraße 328 yhtyy Großbottwarin katuverkkoon nelisen kilometriä risteyksestä itään.

## Lähteet

## Aiheesta muualla
*Großbottwar, Baden-Württemberg, Saksa — Sunrise, Sunset, and Daylength
Norjan lentopalloliiga

**Norjan lentopalloliiga** eli **Mizunoligaen** on miesten lentopallon korkein sarjataso Norjassa. Sarja on perustettu vuonna 1973 ja sitä hallinnoi Norjan lentopalloliitto.

## Joukkueet 2024–2025
Joukkueet kaudella 2024–2025:
* BK Tromsø
* Førde VBK
* Koll IL
* Lierne IL
* NTNUI
* Øksil
* Randaberg IL
* TIF Viking
* Toppvolley Norge

## Lähteet
Lentopallon Mestaruusliiga (miehet)

**Lentopallon Mestaruusliiga** (vuoteen 2010 saakka **Lentopallon SM-liiga**) on lentopallon korkein sarjataso Suomessa. Mestaruusliigan toimintaa johtaa Suomen Lentopalloliitto.

Kaudella 2025–2026 sarjassa pelaa miesten puolella yhdeksän joukkuetta.

## Sarjajärjestelmä

Miesten liigassa pelataan yhdeksän joukkueen nelinkertainen runkosarja (32 ottelua/joukkue). Runkosarjassa sijoille 1–8 päätyneet joukkueet pelaavat puolivälierät (4–7 ottelua) pääsystä välieriin, Puolivälierien voittajat pelaavat välierät (4–7 ottelua), välierien häviäjät pronssiottelut (2 ottelua + mahdollinen lisäerä) ja välierien voittajat finaalit (4–7 ottelua).

Runkosarjassa sijoille 1–4 sijoittuneet saavat puolivälieriin kotiedun. Otteluparit ovat 1–8, 2–7, 3–6, 4–5.

Runkosarjan 9. sijoittunut joukkue kohtaa liigakarsinnassa 1-sarjan voittajan paras viidestä menetelmällä. Tämän ottelusarjan voittajalla on oikeus hakea liigapaikkaa.

## Televisiointi
Lentopallon Mestaruusliigan otteluita lähettää kaudella 2025–2026 Ruutu+, josta on nähtävissä on monikameratuotantona suurin osa otteluista ja loput ns. fanikameralähetyksinä. Myös Jim-televisiokanavalla sekä ISTV:ssä on nähtävissä muutamia otteluita.

## Joukkueet
### Joukkueet kaudella 2025–2026

### Maratontaulukko
Miesten lentopallon SM-sarjan/SM-liigan/Mestaruusliigan runkosarjojen maratontaulukko 1957-2025:

## Miesten Suomen mestarit
Liittojen välinen yhteistoiminta käynnistyi 1957, ja mestaruuskilpailuista vastasi aluksi Suomen Lentopallokomitea, jossa oli edustus Työväen Urheiluliitosta ja Suomen Kori- ja Lentopalloliitosta. Suomen Lentopalloliitto perustettiin lopulta vuonna 1959 ja SVUL:n lentopallo irtisanoutui Lentopallokomiteasta kauden 1963 jälkeen, jonka jälkeen mestaruussarja jäi Lentopalloliiton vastuulle. Kaudella 1963–1964 TUL:n joukkueet vetäytyivät yhteisestä sarjasta ja pelasivat Lentopallokomitean SM-sarjassa, joka käytännössä oli TUL:n mestaruussarja. Kauden 1964–1965 jälkeen TUL:n parhaat joukkueet liittyivät jälleen yhteiseen mestaruussarjaan.

## Lähteet

## Aiheesta muualla
* Lentopallon Mestaruusliigan verkkosivut
* Suomen Lentopalloliitto
* Mestaruusliigan tulospalvelu Flashscoressa
Lentopallon Mestaruusliiga (naiset)

**Lentopallon Mestaruusliiga** (vuoteen 2010 saakka **Lentopallon SM-liiga**) on lentopallon korkein sarjataso Suomessa. Mestaruusliigan toimintaa johtaa Suomen Lentopalloliitto.

Kaudella 2024–2025 sarjassa pelasi kymmenen joukkuetta.

## Sarjajärjestelmä

Naisten liigassa pelataan yhdeksän joukkueen kolminkertainen runkosarja (24 ottelua). Runkosarjassa sijoille 1–8 päätyneet joukkueet pelaavat puolivälierät (4–7 ottelua) pääsystä välieriin, Puolivälierien voittajat pelaavat välierät (4–7 ottelua), välierien häviäjät pronssiottelut (2 ottelua + mahdollinen lisäerä) ja välierien voittajat finaalit (4–7 ottelua).

Runkosarjassa sijoille 1–4 sijoittuneet saavat puolivälieriin kotiedun. Otteluparit ovat 1–8, 2–7, 3–6, 4–5.

Runkosarjan 9. sijoittunut joukkue kohtaa liigakarsinnassa 1-sarjan voittajan paras viidestä menetelmällä. Tämän ottelusarjan voittajalla on oikeus hakea liigapaikkaa.

## Televisiointi
Lentopallon Mestaruusliigan otteluita lähettää kaudella 2024–2025 Ruutu+, josta on nähtävissä on monikameratuotantona suurin osa otteluista ja loput ns. fanikameralähetyksinä. Myös Jim-televisiokanavalla sekä ISTV:ssä on nähtävissä muutamia otteluita.

## Joukkueet
### Joukkueet 2025–2026

### Entiset joukkueet
Seuraavat joukkueet ovat pelanneet aikaisemmin Lentopallon Mestaruusliigassa ja SM-sarjassa:
* Alavieska: Alavieskan Viri
* Eura: Euran Raiku, LiigaEura
* Halikko: Vartsalan Sauva
* Harjavalta: Harjavallan Teräs
* Haukipudas: Haukiputaan Heitto
* Helsinki: Elannon Isku, Elite, Ilves, Helsingin Kiri-60, Helsingin Ponnistus, Helsingin Visa, Helsingin Wartti, Hesa, Johanneksen Pojat, Käpylän Lentopalloilijat, Lautta-Pojat, Pakilan Visa, Poliisien Palloseura, PuMa-Volley
* Hämeenlinna: HPK Naiset, Hämeenlinnan Lentopallokerho, Hämeenlinnan Paukku, Hämeenlinnan Tarmo, Luolajan Kajastus, Vanajan Racing Club
* Joensuu: Joensuun Prihat
* Jyväskylä: BET, Jyväskylän Pesä-Veikot, Jyväskylän Pyry, Minonette
* Kaavi: Kaavin Kaiku
* Kangasala: Kangasalan Kisa
* Kauhajoki: Kauhajoen Karhu
* Kotka: Karhulan Veikot
* Kouvola: Korian Ponsi
* Kuopio: Kuopion NMKY, Kuopion Riento, Kuopion Sale, KuPS-Volley, Riistaveden Urheilijat
* Kuusamo: Kuusamon Pallo-Karhut
* Lahti: Lahden Kimmo
* Laihia: Laihian Lujattaret
* Lempäälä: Lempäälän Jyry
* Loimaa: Loimaan Naisvoimistelijat
* Oulu: Etta, Oulunsuun Heitto
* Pieksämäki: Pieksämäen Pyrintö, Pieksämäki Volley
* Pihtipudas: Pihtiputaan Ploki
* Pori: Lepakot
* Raisio: Tuisku-Wolley
* Rovaniemi: Lapin Lukko, Woman Volley
* Ruovesi: Ruoveden Pirkat
* Saarijärvi: Saarijärven Pullistus
* Salo: Salon Viesti
* Savonlinna: Aholahden Veto, Savonlinnan Ajo
* Seinäjoki: Seinäjoen Tango, Seinäjoen Jymy-Jussit
* Somero: Someron Pallo
* Tampere: Kalevan Lentopallo, Messukylän Toverit, Tampereen Pyrintö, Tampereen Weikot
* Turku: Loimu-79, Turun Urheiluliitto
* Vaasa: Vaasan Toverit, Vaasan Vasama
* Vantaa: Etelä-Vantaan Urheilijat, Tikkurilan Tikka
* Valkeala: Valkealan Kajo
* Vihti: Vihdin Lentopallo-90

## Naisten Suomen mestarit

## Lähteet

## Aiheesta muualla
* Lentopallon Mestaruusliigan verkkosivut
* Suomen Lentopalloliitto
* Mestaruusliigan tulospalvelu Flashscoressa
Oberriexingen

**Oberriexingen** on kaupunki Enz-joen varrella Baden-Württembergin osavaltiossa lounaisessa Saksassa. Se sijaitsee Ludwigsburgin piirikunnan länsiosassa Stuttgartin suurkaupunkialueella. Etäisyys Stuttgartista on noin 20 kilometriä luoteeseen.

## Historia
Varhaisin maininta Oberriexingenistä on 11. huhtikuuta 793 Lorschin koodeksissa. Oberriexingen kohotettiin kaupungiksi noin vuonna 1250. Ranskan joukot tuhosivat Oberriexingenin 1693, jälleenrakennus aloitettiin samana vuonna ja se kesti 1700-luvun puoliväliin. Seuraavan vuosisadan puolessavälissä aloitettiin ensimmäisten kaupunginmuurin ulkopuolelle sijoittuvien talojen rakentaminen. Toisen maailmansodan jälkeen Oberriexingeniin muutti noin 300 siirtolaista.

Oberriexingenissä sijaitsee museo Römerkeller Oberriexingen. Kaupungin maamerkki on kirkko St. Georg.

## Lähteet

## Aiheesta muualla
*Oberriexingen, Baden-Württemberg, Saksa — Sunrise, Sunset, and Daylength
Markku Kontro

**Markku Tapio Kontro** (12. kesäkuuta 1944 Helsinki – 9. maaliskuuta 2010) oli suomalainen teatteriohjaaja.

## Ura
Markku Kontro syntyi lehtori Eelis Valentin Kontron ja kirjanpitäjä Aili Aliina Raunion perheeseen. Kontro valmistui teatteriohjaajaksi Suomen teatterikoulusta 1970. Uransa Kontro aloitti ohjaajan assistenttina Suomen Kansallisteatterissa 1971–1973. Hän jatkoi ohjaajana Kuopion Yhteisteatterissa 1973–1975, Kotkan kaupunginteatterissa 1975–1977 ja Mikkelin Teatterissa 1977–1987. Tampereen Teatterikesän toimitusjohtajana Kontro toimi 1987–1989.

Kontron ohjauksiin kuuluivat muun muassa *Kyllikki ja Runar*, *Pikkuporvareita*, *[[Viulunsoittaja katolla]]*, *[[Nummisuutarit]]* ja *Vanhan naisen vierailu*.

Kontro näytteli myös muutamassa elokuvassa. Hänellä oli puheenjohtajan rooli teatterielokuvassa *[[Natalia (elokuva)|Natalia]]* vuonna 1979.

## Lähteet
* 
*

### Viitteet
Matthew Wood

**Matthew Wood** (s. 6. helmikuuta 2005 Nanaimo, Brittiläinen Kolumbia, Kanada) on kanadalainen jääkiekkoilija, pelipaikaltaan oikea laitahyökkääjä. Wood edustaa NHL-joukkue Nashville Predatorsia. 

Ennen NHL-uraansa hän pelasi BCHL-juniorisarjassa Victoria Grizzliesissä, sekä Connecticutin yliopiston ja Minnesotan yliopiston joukkueissa. Nashville Predators varasi hänet ensimmäisellä kierroksella 15. varausvuorolla . Wood on pelannut 67 NHL:n runkosarjan ottelua. Näissä otteluissa hän on tehnyt 16 maalia ja 11 syöttöä eli 27 tehopistettä. Hän kuului Kanadan joukkueeseen alle 20-vuotiaiden MM-kilpailuissa vuonna 2024  Uran tilastot päivitetty 29. maaliskuuta 2026.

## Lähteet